钦定古今图书集成/明伦汇编/氏族典/第312卷 > 《长原程氏本支谱序》明·汪道昆
## 钦定古今图书集成/明伦汇编/氏族典/第312卷 > 《长原程氏本支谱序》明·汪道昆

昔楚屈平祖高阳，汉司马迁祖颛顼，两人并以作者
显，学士至今称之。乃若四代之禘、郊、祖、宗，皆是物也。
作者莫盛于孔子，其所删述，莫严于《尚书》《春秋》。顾“《尚
书》始于帝尧，《春秋》始于鲁隐，夫岂未逮坟典，而谓周
公之德衰耶？与其远取以稽疑，无宁近取以传信。”此
明圣之所为务，后之良史与稽焉。新安多闾右世家，
“莫不有谱，本支百世，可考而知。要以文献足征视四
方备矣。顾承平蕃息，不可胜原，代有污隆，从而升降。
甚者浮慕赫赫，窃附以为名高。乃今载在郡书，亦或
无当，概诸典则，何有于一家之言？往不佞谢尚书郎，
宗大夫属不佞为吾《宗谱》。”既而谢中执法，乡大夫属
不佞为郡书，不佞递以为难，力谢不敏。及不佞入佐
邦政，会程参军沔为《本支谱》成，绍介其诸子本中取
材不佞。不佞习本中博雅，使概言之。本中进曰：“郡中
高门户者，无虑数千百家，而诸、汪、诸程最著谱者，无
虑数千百牍。然亦惟二姓最难。何者？世济蕃殖，转徙
多门，久之，会食愈疏，宗法不讲，其卒也，邈若秦、越，奚
翅涂人！抑或比党乱”群，谬为同异。为同则外相糅，为
异则内相戕，树敌干盟，焉用谱矣？故大宗伯起家旧
史，尝谱统宗，迄今犹有后言，其难可知已。吾宗自周
得国，至晋太守，始家新安；梁开府以忠壮特闻，庙食
千祀。迄于有宋，始迁长原。是谱于《长原》独详，则谱者
所自谱也。藉令以“大宗”为号，务睹其全著之代，则自
周以“来凡九十二世；系之姓，则自吴郡而连吴楚，通
伊洛凡九十八区。将必旦暮千古，家至而人见之，即
巧历不能得已。乃今自封祖而下垂七十二世，具在
《都官，谱》则仍之。自迁祖而下垂二十世，具在《宗祏》可
更。仆而终则悉书如例。其详略则余小子窃取之矣。
谨待命先生。”嗟乎！不佞不能谱吾宗，焉知程氏顾二
姓，犹之一轨也。尝试言之，吾宗命氏颍川，有如伯符
受国，及汉龙骧南渡，视元谭守土先焉。开府越国并
兴，阀阅相望，犹之秦晋两大，申以婚姻。凡在宗盟，大
抵皆神明之胄矣。吾宗什室而九，岂不足多？近世若
鳙溪之谱大宗，亦一厄也。司徒故受室，宗伯岂相授
然耶？往忠愍公推毂，不佞“任之，诚自知其不及。其后
欲为里中谱，自始迁下达，则谱之。颍川龙骧，揆厥攸
始，越国兹降，爰及诸宗，仅举其凡，无庸世系。会不佞
有四方之事，盖有待焉。作者先得不佞之心，谱可已，
谱可已。”本中曰：“敬诺，在礼何如？”不佞闻之：“《礼》有禘有
祧，宗有百世，有五世。其曰别子为祖，则始迁百世之
宗”与时谦是已。太守肇基，开府徇国，功德施诸后世，
恶在其不禘哉？由迁祖而愬之，世泽之斩久矣，久则
不可为典，于是乎祧之。恩不渎亲，义不凌节，礼之善
经也。且也王者分王列国，各祖其始封之君，虽其本
之则同，不敢干祀。鲁不王而禘，仲尼非之。乃今同姓
诸侯王，率修古而未改。然则长原之禘远祖而讳迁
祖，其谁曰不然？不佞以礼发《家谱》者，庶几乎得礼意
矣。本中避席曰：“开府有功，社稷比屋，且尸祝之。乃今
释开府而尸始迁，此难与众庶论也。微君子之言有
征，且将不信，请揭诸首简”诏之。

《日知录》：程氏出程伯休父。《太史公自序》云：“重黎氏世
序天地，其在周，程伯休甫其后也。”应劭曰：“封为程国
伯，休甫，字也，其后为司马氏。”而《左传成十八年》“晋栾
书、中行偃使程滑弑厉公”，注：“程滑，晋大夫。”《襄二十三
年》“程郑嬖于公”，注：“郑亦荀氏宗。”此则晋之程氏，乃荀
氏之别，不与休甫同出。今既祖休甫，又祖程婴，则误
矣。《路史》以荀为文王之后。子华子之书亦言其族出
于司马，而又曰：赵，则真吾姓之所宗氏也。则程又与
赵同祖。朱子曰：“子华子近世伪书，今或引其说以证
姓氏之所从出，则诬其祖矣。”又按《庄子》及《吕氏春秋》，
子华子，韩昭釐侯时人，非孔子所见之程子。